291 
Halvøens Østside 4 Vinterhuse. De vare nogenlunde vel bevarede 
og gjorde Indtryk af at være af en noget senere Dato end de 
øvrige, vi saae i Scoresbv Sund. Husene vare byggede af flade 
Sten, af hvilke der findes en Mængde paa Renodden ; de vare 
overgroede med tommetykke Pilestammer, som vare visne og 
fortørrede 
Et af Husene blev udgravet. Der fandtes intet Spor af 
Tag, hvilken Omstændighed lod formode, at dette var blevet 
fjernet af Beboerne, forinden de forlode Stedet. Under et 6“ 
tykt Lag Græstørv laa en Brolægning af store, flade Sten, 
dækkede af Mos, Jord og Renhaar. Nedenfor Brixen fandtes i 
Gulvet et Par stensatte Beholdere, c. 2 Fod dybe, adskilte ved 
en stor, flad Sten, der stod paa Højkant, og dækkede af flade 
Sten. De indeholdt Knogler af Sæl og Ren, paa hvilke der 
endnu sad indtørret Kjød. I Bunden laa en Del Spæk blandet 
med Mos og Lyng. Husgangens Bund laa c. 2 Fod lavere end 
Gulvet i Huset, til hvilket et faststampet Skraaplan af Ler førte 
op. Udgangen vendte ud mod Søen. 
Paa en lille Fjældhumpel lidt over Husene laa en Kjødgrav 
og ved Siden af denne et Kogested, paa hvilket der laa Trækul 
og Aske. Kogestedet var dannet af et naturligt Hjørne mellem 
to lodrette Klippeflader, og det var dækket af en stor flad Sten, 
der laa paa et Par andre. Det saae ud, som om den havde 
været benyttet som Stegepande, noget, som endnu bruges meget 
af Grønlænderne paa Vestkysten, naar de ere paa Renjagt. De 
opsøge da en flad Sten, der lægges paa et Par andre, saa at 
den kommer c. 6" fra Jorden, og tænde Ild under den. Naar 
Stenen er gjennemvarmet lægge de halvfugtigt Mos ovenpaa, 
og paa Mosset lægges atter Skiver af Renkjød. Den flade Sten 
havde her beskyttet Asken mod at blæse bort eller blive skyllet 
bort af Regn og Snesmeltningen ; men havde vi ikke i de over¬ 
groede Huse havt et tilstrækkeligt talende Bevis paa, at der 
var gaaet mindst 100 Aar, siden Pladsen havde været beboet, 
vilde man jo let paa Grund af den forefundne Aske have 
19 ' 
